CPF จัดงบฯ 1.18 หมื่นลบ. เข้าซื้อธุรกิจสุกรครบวงจรในแคนาดา
CPF จัดงบฯ 1.18 หมื่นลบ. เข้าซื้อธุรกิจสุกรครบวงจรในแคนาดา
22 เม.ย. 2562

บริษัท เจริญโภคภัณฑ์อาหาร จำกัด (มหาชน) หรือ CPF ระบุว่า Canada Holdings Corp. ซึ่งเป็นบริษัทย่อยทางอ้อมของบริษัทฯ ได้เข้าลงนามทำสัญญาซื้อขายหุ้นทั้งหมดของ HyLife Investments Ltd. (HIL) ซึ่งถือหุ้นใน HyLife Group Holding Ltd. (Hylife) ในสัดส่วน 50.1% ของจำนวนหุ้นทั้งหมดของ HyLife  ในราคารวมทั้งสิ้น 498 ล้านเหรียญแคนาดา (กรณีไม่มีหนี้สินและเงินสด) หรือประมาณ 11,845 ล้านบาท คาดว่าจะเสร็จสมบูรณ์ภายใน 8 เดือน
ทั้งนี้ ภายหลังการเข้าทำรายการ CPF Canada Holdings Corp. จะควบรวมกิจการกับ HIL เป็นบริษัทใหม่ภายใต้กฎหมายของรัฐบริติชโคลัมเบีย ประเทศแคนาดา โดยใช้ชื่อ CPF Canada Holding Corp. ต่อไป
อนึ่ง HyLife มีสำนักงานใหญ่ตั้งอยู่ที่เมือง La Broquerie รัฐแมนิโทบาของประเทศแคนาดา ประกอบธุรกิจสุกรครบวงจรตั้งแต่การผลิตอาหารสัตว์ ฟาร์มเลี้ยงสุกร โรงงานแปรรูปเนื้อสุกร ธุรกิจขนส่งและโลจิสติกส์ ธุรกิจจัดจำหน่ายผลิตภัณฑ์ที่ทำจากเนื้อสุกร